Τζουντ Μπέλινγκχαμ

Ο Τζουντ **Μπελινγκχαμ**  (:*Jude Σακελάρης  Victor William Bellingham*, γεννήθηκε 29 Ιουνίου 2003), γνωστός ως **Τζουντ Μπέλιγχαμ**, είναι Άγγλος ποδοσφαιριστής, ο οποίος αγωνίζεται ως μέσος για την Ρεάλ Mαδρίτης και την Εθνική ομάδα της Αγγλίας. Θεωρείται ένας από τους καλύτερους μέσους στον κόσμο και ως ένας από τους καλύτερους Άγγλους παίκτες.

Ο Μπέλιγχαμ πέρασε από τις ακαδημίες τον ακριτών  και έγινε ο νεαρότερος παίκτης που έπαιξε με την πρώτη ομάδα τον Αύγουστο του 2019, σε ηλικία 16 ετών και 38 ημερών, και απέκτησε θέση βασικού. Τον Ιούλιο του 2020 αποκτήθηκε από την Μπορούσια Ντόρτμουντ για μη δημοσιευμένο ποσό το οποίο υπολογίστηκε στα 25 εκατομμύρια. Σκόραρε στον πρώτο του αγώνα και έγινε ο νεαρότερος σκόρερ στην ιστορία της ομάδας.

Ο Μπέλιγχαμ πραγματοποίησε το ντεμπούτο του με την εθνική αντρών τον Νοέμβριο του 2020. Είναι μέλος της αποστολής της Αγγλίας στο Euro 2020 και αγωνίστηκε ως αλλαγή στον πρώτο αγώνα. Σε ηλικία 17 ετών και 349 ημερών ήταν ο νεότερος παίχτης που αγωνίστηκε στο ευρωπαϊκό πρωτάθλημα "Euro".

Ο νεαρός Άγγλος μέσος έπειτα από την αποτυχία του να κατακτήσει την Μπουντεσλίγκα αποφάσισε να μετακινηθεί στην βασίλισσα. Για το ποσό των 100 εκατομμυρίων μεταφέρθηκε στην Ρεάλ Μαδρίτης με συμβόλαιο όπου τον δεσμεύει μέχρι το καλοκαίρι του 2029. Στην πρώτη του σεζόν στην Ισπανία κατέκτησε το Τσάμπιονς Λιγκ και το πρωτάθλημα, όντας ο πρώτος σκόρερ της ομάδας του. Το 2024, ψηφίστηκε ως ο καλύτερος παίκτης της Λα Λίγκα και βγήκε 3ος στην κατάταξη της Χρυσής Μπάλας και του βραβείου της ΦΙΦΑ.

## Πρώτα χρόνια
Ο Τζουντ Βίκτορ Γουίλιαμ Μπέλιγκχαμ γεννήθηκε στις 29 Ιουνίου 2003 στο Στόουρμπριτζ. Είναι ο μεγαλύτερος γιος της Ντενίζ και Μαρκ Μπέλιγκχαμ. Ο πατέρας του Μαρκ ήταν μέχρι νεοτέρας λοχίας στην αστυνομία στα δυτικά Μίντλαντς και αγωνιζόταν ως επιθετικός σε ερασιτεχνικό ποδόσφαιρο. Ο νεότερος αδερφός του Μπέλιγκχαμ, Τζομπ είναι και αυτός επαγγελματίας ποδοσφαιριστής. Ο Μπέλιγκχαμ σε μικρότερη ηλικία είχε ως είδωλο τον Ζινεντίν Ζιντάν. 

## Σταδιοδρομία σε συλλόγους

### Μπέρμιγχαμ Σίτι
Ο Μπέλιγκχαμ εντάχθηκε στις ακαδημίες της Μπέρμιγχαμ Σίτι ως Κάτω των 8 ετών, αφού έπαιζε για τους Στουρμπριτζ Τζούνιορς. Αγωνίστηκε για την ομάδα Κ-18 σε ηλικία 14 ετών και στις 15 Οκτωβρίου 2018 έκανε το ντεμπούτο του με την Κ-23 σε ηλικία 15 ετών εναντίον της Νότιγχαμ Φόρεστ Κ-23. Μπήκε ως αλλαγή στο ημίωρο και σκόραρε το μοναδικό γκολ της αναμέτρησης. Τον Μάρτιο 2019, είχε τρία γκολ σε δέκα ματς και επιλέχτηκε στην λίστα των 50 πιο ταλαντούχων Άγγλων εφήβων της Βρετανικής εφημερίδας *FourFourTwo*. Ο Μπέλιγκχαμ σταδιακά ανέβηκε στην πρώτη ομάδα ενώ παράλληλα παρακολουθούσε τα μαθήματά του στο σχολείο.

Τον Ιούλιο 2019, ο Μπέλιγκχαμ απέκτησε διετής υποτροφία με την Μπέρμιγχαμ Σίτι. Ήταν παρών στην προετοιμασία της πρώτης ομάδας στην Πορτογαλία και αγωνίστηκε στα φιλικά, σκοράροντας μάλιστα σε ορισμένα ματς. Στην αρχή της σεζόν, του δόθηκε το νούμερο 22.  Στις 6 Αυγούστου, ο Μπέλιγχαμ ξεκίνησε βασικός σε αγώνα Λιγκ Καπ εναντίον της Πόρτσμουθ και έγινε ο νεότερος πάικτης στην ιστορία της Μπέρμιγχαμ Σίτι. Σε ηλικία 16 ετών και 38 ημερών, κατέρριψε το ρεκόρ που κατείχε ο Τρέβορ Φράνσις το 1970.  Πραγματοποίησε το ντεμπούτο του στο πρωτάθλημα 19 μέρες αργότερα στην εκτός έδρας ήττα με 3-0 από την Σουόνσι Σίτι. Στις 31 Αυγούστου, σκόραρε το πρώτο του επαγγελματικό γκολ στην ανατροπή κόντρα στην Στόουκ και έγινε ο νεότερος σκόρερ στην ιστορία της ομάδας του.  Δύο εβδομάδες μετά ξεκίνησε βασικός εναντίον της Τσάρλτον και έβαλε το μοναδικό γκολ του αγώνα. 

O Μπέλιγκχαμ συνέχισε την σεζόν ως σημαντικό μέλος της ομάδας, ξεκινώντας ως βασικός στα περισσότερα παιχνίδια και άλλα ερχόμενος από τον πάγκο. Ξεκίνησε στην ομάδα στο αριστερό άκρο της επίθεσης, ύστερα μεταφέρθηκε στο κέντρο και αργότερα σε έναν πιο προωθημένο και ελεύθερο ρόλο πίσω από τον επιθετικό. Ο προπονητής του, Πεπ Κλότετ είχε αναφέρει πως *"ο Μπέλιγκχαμ νιώθει πιο άνετα στο κέντρο και ακόμη πιο άνετα όταν μπορεί να φτάνει στην αντίπαλη περιοχή".*

Το όνομα του Μπέλιγχαμ συνδέθηκε με πολλές ομάδες τον Ιανουάριο 2020. Μάλιστα, είχε δημοσιευτεί πως την τελευταία μέρα της μεταγραφικής περιόδου, ο Μπέλιγκχαμ απέρριψε πρόταση ύψους 20 εκατομμυρίων λιρών από την Μάντσεστερ Γιουνάιτεντ.  Την στιγμή που η σεζόν διακόπηκε λόγω πανδημίας του COVID-19, ο Μπέλιγκχαμ είχε 32 εγχώριες συμμετοχές. Με την επανέναρξη της αγωνιστικής περιόδου, ο Μπέλιγχαμ συνέχισε στο βασικό σχήμα της ομάδας του και ολοκλήρωσε την σεζόν με 44 εμφανίσεις σε όλες τις διοργανώσεις (41 στο πρωτάθλημα) και βοήθησε την Μπέρμιγχαμ να αποφύγει τον υποβιβασμό. Ως ένδειξη εκτίμησης για όλα όσα πρόσφερε σε τόσο σύντομο χρονικό διάστημα, η Μπέρμιγχαμ Σίτι είχε ανακοινώσει πως θα απέσυρε την φανέλα του Μπέλιγχαμ με το νούμερο 22. 

### Μπορούσια Ντόρτμουντ
Μετά από αρκετό διάστημα με φήμες για το μέλλον του, πλέον ήταν γνωστό πως ο Μπέλιγκχαμ θα αποχωρούσε από την Μπέρμιγχαμ, καθώς ο ίδιος με τον πατέρα του είχαν επισκεφτεί αρκετά μεγάλα κλαμπ, με φαβορί την Μάντσεστερ Γιουνάιτεντ και Μπορούσια Ντόρτμουντ. Ο νεαρός Άγγλος εντυπωσιασμένος από το ιστορικό της Ντόρτμουντ να παράγει και εξελίσσει νέους ποδοσφαιριστές, όπως τον συμπατριώτη του Τζέιντον Σάντσο, επέλεξε την γερμανική ομάδα ως την κατάλληλη για το επόμενο βήμα στην καριέρα του. Η μεταγραφή επισημοποιήθηκε στις 20 Ιουλίου 2020. Σύμφωνα με το Sky Sports, η αξία της μεταγραφής ήταν αρχικά 25 εκατομμύρια λίρες -ο ακριβότερος 17χρονος όλων των εποχών- με έξτρα εκατομμύρια από προσωπικές εμφανίσεις. 

#### 2020-2021: Μεταγραφή και πολλά ρεκόρ
Ο Μπέλιγκχαμ πραγματοποίησε το ντεμπούτο του με την Ντόρτμουντ, σε ηλικία 17 ετών και 77 ημερών, στις 14 Σεπτεμβρίου 2020 σε ένα ματς κυπέλλου. Μετά από μισάωρο σκόραρε το δεύτερο από τα συνολικά πέντε γκολ που πέτυχε η ομάδα του και έγινε ο νεότερος σκόρερ στην ιστορία του κυπέλλου και ο νεότερος που σκοράρει σε όλες τις διοργανώσεις για την Ντόρτμουντ.  Πέντε μέρες αργότερα, έπαιξε το πρώτο του ματς στο πρωτάθλημα και έδωσε ασίστ στον Τζιοβάνι Ρέινα στην νίκη της ομάδας του με 3-0 επί της Γκλάντμπαχ. Στις 20 Οκτωβρίου 2020, στον αγώνα όπου ο Μπέλιγχαμ σε ηλικία 17 ετών και 113 ημερών αγωνίστηκε εναντίον της Λάτσιο, έγινε ο νεότερος Άγγλος που ξεκινάει σε ματς Τσάμπιονς Λιγκ, ξεπερνώντας τον Φιλ Φόντεν. 
[μικρογραφία|O Μπέλιγκχαμ αγωνίζεται για την [Μπορούσια Ντόρτμουντ το 2020]]
Στους πρώτους τρεις μήνες της σεζόν, ο Μπέλιγχαμ αγωνιζόταν κανονικά σε όλες τις διοργανώσεις, τόσο στο πρωτάθλημα όσο και στο Τσάμπιονς Λιγκ. Έχασε τα πρώτα δύο ματς για το 2021 από ένα πρόβλημα στο πόδι, όμως επέστρεψε ως βασικός και αναντικατάστατος για την ομάδα του. Στις 10 Απριλίου 2021, σκόραρε το πρώτο του γκολ στο πρωτάθλημα σε νίκη με 3-2 επί της Στουτγκάρδης. Τέσσερις μέρες αργότερα, πέτυχε το πρώτο του γκολ στην Ευρώπη και συγκεκριμένα απέναντι στην Μάντσεστερ Σίτι στα προημιτελικά του Τσάμπιονς Λιγκ. Παρόλα αυτά, η Ντόρτμουντ αποκλείστηκε.  Ο Μπέλιγκχαμ ξεκίνησε βασικός στον τελικό Κυπέλλου Γερμανίας κόντρα στην Λειψία, όπου η Ντόρτμουντ νίκησε 4-1.  

#### 2021-2023: Καλύτερος Παίκτης της Μπουντεσλίγκα και φιναλίστ Πρωταθλήματος
Στις 4 Δεκεμβρίου 2021, ο Μπέλιγκχαμ έπαιξε στο "Κλάσικερ" κόντρα στην Μπάγερν Μονάχου. Έδωσε ασίστ στα δύο γκολ της Ντόρτμουντ αλλά η ομάδα του έχασε 3-2 με πέναλτι ύστερα από την παρέμβαση του VAR. Ο Μπέλιγκχαμ νευριασμένος από ορισμένες αποφάσεις του διαιτητή, δήλωσε μετά τον αγώνα *"Δίνεις σε διαιτητή που έχει εμπλακεί σε σκάνδαλο παλιότερα το μεγαλύτερο ματς στην Γερμανία. Τι περιμένεις;".* Η Γερμανική Ποδοσφαιρική Ομοσπονδία τιμώρησε τον Άγγλο με πρόστιμο 40.000 ευρώ. 

Στις 22 Οκτωβρίου 2022, ο Μπέλιγκχαμ σκόραρε δις στην νίκη με 5-0 κόντρα στην Στουτγκάρδη, βοηθώντας την Ντόρτμουντ να φτάσει στην 4αδα του πρωταθλήματος. Την τελευταία μέρα της Μπουντεσλίγκα, η Μπορούσια Ντόρτμουντ χρειαζόταν νίκη απέναντι στην Μάιντς για να κατακτήσει το πρωτάθλημα. Ο Μπέλιγχαμ έμεινε στον πάγκο λόγω ενός προβλήματος στο γόνατο και δεν αγωνίστηκε καθόλου. Η Ντόρτμουντ κατάφερε να ισοφαρίσει μετά το 0-2, όμως ένα νικητήριο γκολ από την Μπάγερν στο 89ο λεπτό, στο ματς της απέναντι στην Κολωνία, χάρισε το πρωτάθλημα στην ομάδα από το Μόναχο.  Μετά το ματς, ο Μπέλιγχαμ έδιωχνε μακριά τις κάμερες καθώς έφευγε από το γήπεδο. Οι εμφανίσεις του όλη την σεζόν του αποκόμισαν το βραβείο του Καλύτερου Παίκτη της Χρονιάς για το πρωτάθλημα.  Βγήκε 18ος στην τελετή της Χρυσής Μπάλας.

### Ρεάλ Μαδρίτης
Στις 14 Ιουνίου 2023, η Ρεάλ Μαδρίτης ανακοίνωσε την μεταγραφή του Μπέλιγχαμ με ένα συμβόλαιο έξι ετών. Η Μπορούσια Ντόρτμουντ έλαβε 103 εκατομμύρια ευρώ με πιθανή αύξηση 30% που θα έφτανε στα κοντά στα 134 εκατομμύρια, λόγω πρόσθετων στοιχείων στο συμβόλαιο. Είχε γίνει μόλις ο 6ος επαγγελματίας Άγγλος ποδοσφαιριστής που αγωνίζεται για την Ρεάλ Μαδρίτης.

#### 2023-24: Πρώτη σεζόν και ρεκόρ σκοραρίσματος
Στις 12 Αυγούστου 2023, ο Μπέλιγχαμ σημείωσε γκολ στον πρώτο του επίσημο αγώνα με την Ρεάλ Μαδρίτης κόντρα στην Αθλέτικ Μπιλμπάο στο πρωτάθλημα, οπού η ομάδα του κέρδισε με 2-0. Δύο γκολ και μια ασίστ στον Βινίσιους Ζούνιορ στο 3-1 εναντίον της Αλμερίας και το νικητήριο γκολ κόντρα στην Θέλτα, τον έκαναν πρώτο σκόρερ εκείνη την περίοδο για την Λα Λίγα, ενώ παράλληλα αναδείχθηκε ως ο Παίκτης του Μήνα για τον Αύγουστο. Ένα νικητήριο γκολ στο 95ο λεπτό εναντίον της Χετάφε στο πρώτο ματς του Μπέλιγχαμ στο Μπερναμπέου τον έκαναν τον πρώτο παίκτη μετά τους Κριστιάνο Ρονάλντο (2009-10) και Πεπίλο (1959-60) που πετυχαίνει γκολ στα πρώτα τέσσερα ματς της χρονιάς. Ο Άγγλος μέσος πέτυχε 10 γκολ στα πρώτα 10 παιχνίδια με την ομάδα του, ισοφαρίζοντας το ρεκόρ του Κριστιάνο Ρονάλντο το 2009. Στις 28 Οκτωβρίου, ο Μπέλιγχαμ σκόραρε δύο φορές στην εκτός έδρας νικητήρια εμφάνιση 2-1 επί της Μπαρτσελόνα, χρήζοντάς τον ως τον πρώτο παίκτη στην ιστορία της Ρεάλ Μαδρίτης που πετυχαίνει γκολ στο ντεμπούτο του σε πρωτάθλημα, Τσάμπιονς Λιγκ και Ελ Κλάσικο. Το πρώτο του γκολ (ένα μακρινό σουτ από περίπου 30 μέτρα) τον έκανε τον πρώτο Άγγλο παίκτη που σκοράρει εναντίον της Μπαρτσελόνα, μετά τον Μάικλ Όουεν το 2005. Ο προπονητής του Κάρλο Αντσελότι μετά τον αγώνα, δήλωσε *<<ο Μπέλιγκχαμ μοιάζει σαν βετεράνος. Το πρώτο του γκολ άλλαξε πλήρως την εξέλιξη του αγώνα...Σήμερα ήταν καταπληκτικός και σόκαρε τους πάντες με το πανέμορφο γκολ του έξω από την μεγάλη περιοχή>>.*  Ο Μπέλιγχαμ αναδείχθηκε Παίκτης του Μήνα για τον Οκτώβριο. 

Αφού κατέκτησε τον τίτλο του Κοπα λίγες εβδομάδες πριν , ο Μπέλιγκχαμ πήρε το βραβείο του Golden Boy για το 2023, ένα βραβείο που αναδεικνύει τον καλύτερο παίκτη κάτω των 21 ετών για ολόκληρο ημερολογιακό έτος. Στις 5 Νοεμβρίου, ο Μπέλιγχαμ υπέστη εξάρθρωση του αριστερού του ώμου και επέστρεψε τρεις εβδομάδες μετά, κόντρα στην Κάντιθ, βοηθώντας την ομάδα σε περίοδο αρκετών τραυματισμών. Έδωσε την ασίστ για το πρώτο γκολ και σημείωσε γκολ για το τελικό 3-0 που οδήγησε την Ρεάλ στην πρώτη θέση του πρωταθλήματος. Στην νίκη με 4-2 κόντρα στην Νάπολι για το Τσάμπιονς Λιγκ, ο Μπέλιγκχαμ έγινε ο πρώτος παίκτης που σκοράρει για την Ρεάλ Μαδρίτης στα πρώτα τέσσερα παιχνίδια της διοργάνωσης.

Στις 10 Φεβρουαρίου 2024, ο Μπέλιγκχαμ σκόραρε δύο φορές κόντρα στην Χιρόνα. Στις 2 Μαρτίου, δέχτηκε κόκκινη κάρτα στο τέλος του 2-2 εναντίον της Βαλένθια στο Μεστάγια, καθώς το νικητήριο γκολ του ακυρώθηκε από τον διαιτητή Ζεσούς Χιλ Μανθάνο διότι είχε σφυρίξει το τέλος του παιχνιδιού. Σκόραρε το νικητήριο γκολ στην νίκη της Ρεάλ επί της Μπαρτσελόνα στις 21 Απριλίου, το 21ο του στην σεζόν, γίνοντας ο πρώτος Άγγλος σκόρερ όλων των εποχών για την Ρεάλ Μαδρίτης, ξεπερνώντας τον Λόρι Κάνινγκχαμ και Ντέιβιντ Μπέκαμ. O Μπέλιγκχαμ κατέκτησε το πρώτο του πρωτάθλημα με την Ρεάλ Μαδρίτης, ως ο πρώτος σκόρερ της ομάδας. Με τις εμφανίσεις του βραβεύτηκε ως ο Καλύτερος Παίκτης της Χρονιάς για την Λα Λίγα 2023-24. Στον τελικό του Τσάμπιονς Λιγκ, αναμετρήθηκε απέναντι στην πρώην ομάδα του, Μπορούσια Ντόρτμουντ, όπου η Ρεάλ νίκησε με 2-0, με τον Μπέλιγχαμ να παραδίδει ασίστ για το δεύτερο γκολ στον Βινίσιους. Στο τέλος της σεζόν, ο Μπέλιγκχαμ αναδείχθηκε Καλύτερος Νέος Παίκτης της σεζόν για το Τσάμπιονς Λιγκ.

#### 2024-25: Δεύτερη σεζόν και Ευρωπαϊκό Σούπερ Καπ
Στις 14 Αυγούστου 2024, ο Μπέλιγχαμ ξεκίνησε την δεύτερη σεζόν του στην Ισπανία δίνοντας ασίστ στον νέο του συμπαίκτη Κιλιάν Εμπαπέ, στην νίκη της Ρεάλ με 2-0 κόντρα στην Αταλάντα στον τελικό του ΟΥΕΦΑ Σούπερ Καπ. Στις 9 Νοεμβρίου, πέτυχε το πρώτο γκολ του στην σεζόν στην κυριαρχική εντός έδρας εμφάνιση της Ρεάλ Μαδρίτης κόντρα στην Οσασούνα με 4-0.

## Σταδιοδρομία σε εθνική ομάδα

### Νέων
Ο Μπέλιγχαμ είχε την δυνατότητα να εκπροσωπήσει την εθνική ομάδα της Ιρλανδίας, μέσω του παππού του. Πραγματοποίησε την πρώτη του εμφάνιση με την Κ-15 της Αγγλίας κόντρα στην Τουρκία τον Δεκέμβριου 2016. Στο τέλος του 2018, έπαιξε το πρώτο του ματς με την Κ-16, οπού συμμετείχε σε επτά ματς, σκοράροντας 4 γκολ ως αρχηγός της ομάδας.

Ο Μπέλιγχαμ κλήθηκε για πρώτη φορά στην Κ-21 για τα προκριματικά του Ευρωπαικού Πρωταθλήματος κόντρα στο Κόσοβο και την Αυστρία τον Σεπτέμβριο 2020. Έγινε ο νεότερος παίκτης που αγωνίστηκε με την Κ-21 της εθνικής Αγγλίας κόντρα στο Κόσοβο, σε ένα ματς που τελείωσε 6-0, σκοράροντας το τελευταίο γκολ.

### Πρώτη ομάδα
[μικρογραφία|Ο Μπέλιγχαμ με την φανέλα της [Εθνική Αγγλίας (ποδόσφαιρο ανδρών)|Αγγλίας στο Παγκόσμιο Κύπελλο 2022]]
Τον Νοέμβριο 2020, ο Μπέλινχαμ κλήθηκε στην εθνική ομάδα της Αγγλίας για πρώτη φορά. Πραγματοποίησε το ντεμπούτο του εναντίον της Βόρειας Ιρλανδίας στο Γουέμπλεϊ, αντικαθιστώντας τον Μέισον Μάουντ στην νίκη της χώρας του με 3-0. Σε ηλικία 17 ετών και 136 ημερών, έγινε ο τρίτος νεότερος διεθνής Άγγλος ποδοσφαιριστής πίσω από τον Θίο Γουόλκοτ και Γουέιν Ρούνεϊ. Ο Μπέλιγχαμ κλήθηκε να εκρπροσωπήσει την χώρα του για το Ευρωπαϊκό Πρωτάθλημα 2020 που έγινε, όμως, το 2021 λόγω της πανδημίας του COVID-19. Στο πρώτο ματς του ομίλου απέναντι στην Κροατία, ο Μπέλινγκχαμ πέρασε στο 82ο λεπτό του παιχνιδιού και έγινε ταυτόχρονα ο νεότερος Άγγλος που συμμετέχει σε μεγάλο τουρνουά και ο νεότερος παίκτης γενικά που αγωνίστηκε στο Ευρωπαϊκό Πρωτάθλημα μέχρι τότε.

Ο Μπέλιγχαμ πέτυχε το πρώτο του γκολ με το εθνόσημο στο εναρκτήριο ματς της Αγγλίας στο Παγκόσμιο Κύπελλο 2022 απέναντι στο Ιράν, με κεφαλιά ύστερα από σέντρα του Λουκ Σο. Η Αγγλία κέρδισε το ματς με 6-2. Με αυτό το γκολ έγινε ο νεότερος Άγγλος που σκοράρει σε Παγκόσμια Κύπελλα. Στην φάση των "16", η Αγγλία κέρδισε 3-0 την Σενεγάλη, με τον Μπέλιγχαμ να κάνει εξαιρετικό ματς δίνοντας ασίστ στο γκολ του Τζόρνταν Χέντερσον και συμβάλλοντας καταλυτικά στο αποτελεσματικό παιχνίδι των Άγγλων. Η Αγγλία, παρόλα αυτά, αποκλείστηκε από την Γαλλία στην επόμενη φάση της διοργάνωσης με εις βάρος σκορ 2-1.

### UEFA Euro 2024
Ο Μπέλιγχαμ κλήθηκε στην αποστολή της Αγγλίας για το Ευρωπαϊκό Πρωτάθλημα 2024 στην Γερμανία. Με κεφαλιά, ύστερα από σέντρα του Μπουκάγιο Σάκα, σημείωσε το μοναδικό γκολ της πρώτης αναμέτρησης των ομίλων απέναντι στην Σερβία.

Ο Άγγλος μέσος πέτυχε ένα καταπληκτικό ανάποδο ψαλίδι στο 95ο λεπτό ισοφαρίζοντας το παιχνίδι κόντρα στην Σλοβακία στους "16" της διοργάνωσης. Η Αγγλία νίκησε στην παράταση 2-1 και ο Μπέλιγχαμ ψηφίστηκε ως ο Πολυτιμότερος του Αγώνα. Ο Μπέλιγχαμ αγωνίστηκε σε όλα τα 120 λεπτά της αναμέτρησης στα προημιτελικά εναντίον της Ελβετίας, σκοράροντας το δεύτερο από τα πέντε πέναλτι που έστειλαν την χώρα του στα ημιτελικά του θεσμού. Η Αγγλία έφτασε μέχρι τον τελικό του Ευρωπαϊκού Πρωταθλήματος, όμως ηττήθηκε από την Ισπανία με 2-1, με τον Μπέλιγχαμ να δίνει ασίστ στον Κόουλ Πάλμερ για το μοναδικό γκολ των Άγγλων.

## Στυλ παιχνιδιού
Γνωστός για το εξαιρετικό κοντρόλ με την μπάλα, τα φυσικά και τεχνικά χαρακτηριστικά, ο Μπέλιγκχαμ θεωρείται ως ένας από τους καλύτερους και πιο ολοκληρωμένους μέσους παγκοσμίως. Διαθέτει την ικανότητα να αγωνίζεται σε πολλές θέσεις σε υψηλό επίπεδο, με μεγάλη επίδραση τόσο στην άμυνα όσο και στην επίθεση, και έχει φοβερή αντίληψη του παιχνιδιού. Ο Φίλιπ Λαμ τον χαρακτήρισε ως έναν ολοκληρωμένο μέσο που μπορεί να ντριμπλάρει, να πασάρει, να σουτάρει και να σκοράρει, ενώ ταυτόχρονα χρησιμοποιεί το σωματότυπό του για να καλύπτει την μπάλα και να κερδίζει μονομαχίες.  Ο συμπαίκτης του στην εθνική, Φόντεν, χαρακτήρισε τον Μπέλιγχαμ ως *"ένας από τους πιο ταλαντούχους ποδοσφαιριστές που έχω δει".* Ο Πολ Σκόουλς το 2023 ανέφερε, *"Πιστεύω ο Μπέλιγχαμ για ότι έχει καταφέρει σε τόσο μικρή ηλικία και τόσο σύντομα, είναι ότι καλύτερο έχουμε δει".*  Πολλοί τον έχουν συγκρίνει με τον θρύλο Ζινεντίν Ζιντάν.

Με την μετακόμισή του στην Ρεάλ Μαδρίτης, ο Μπέλιγκχαμ απέκτησε έναν πιο ελεύθερο ρόλο στο κέντρο, συχνά αγωνιζόμενος στην θέση του δεκαριού ως μεσοεπιθετικός, ενώ άλλες φορές ως ψευτοεννιάρι ή δεύτερος επιθετικός. Αυτή η αλλαγή στην θέση οδήγησε τον Άγγλο να έχει σημαντικό αντίκτυπο στο τελευταίο τρίτο του γηπέδου και στο σκοράρισμα, καθώς στα πρώτα 10 παιχνίδια με την Ρεάλ πέτυχε 10 γκολ. 

## Στατιστικά καριέρας

### Ομάδα

### Διεθνή

## Διακρίσεις

### Μπορούσια Ντόρτμουντ

* Κύπελλο Γερμανίας: 2020-21

#### Ρεάλ Μαδρίτης

* Πριμέρα Ντιβιζιόν: 2023-24
* Σούπερ Καπ Ισπανίας: 2024
* ΟΥΕΦΑ Τσάμπιονς Λιγκ: 2023-24
* ΟΥΕΦΑ Σούπερ Καπ: 2024 
* Διηπειρωτικό Κύπελλο ΦΙΦΑ: 2024

#### Αγγλία

* Ευρωπαϊκό Πρωτάθλημα Ποδοσφαίρου, φιναλίστ: 2020, 2024

### Ατομικές διακρίσεις

* Χρυσή Μπάλα 3η θέση: 2024 
* Μπουντεσλίγκα, Καλύτερη ομάδα της χρονιάς: 2021-22, 2022-23
* Κόπα τίτλος: 2023 
* Μπουντεσλίγκα, Παίκτης της Σεζόν: 2022-23 
* FIFPro, Men's World 11: 2023, 2024 
* Λα Λίγα, Παίκτης του μήνα: Αύγουστος 2023, Οκτώβριος 2023, Δεκέμβριος 2024 
* Λα Λίγα, Παίκτης της Σεζόν: 2023-24 
* Λα Λίγα, Καλύτερη ομάδα της χρονιάς: 2023-24
* ΟΥΕΦΑ Τσάμπιονς Λιγκ, Καλύτερος νέος παίκτης: 2023-24

## Παραπομπές

## Εξωτερικοί σύνδεσμοι
*

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Μπέρμιγχαμ Σίτι
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Ρεάλ Μαδρίτης
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024